|  |
| --- |
| Olga Rubcova |
|  
Olga Rubcova |
| Pilnas vardas | Olga Nikolajevna Rubcova |
| Šalis | TSRS vėliava TSRS |
| Gimė | 1909 m. rugpjūčio 20 d.Maskva, Rusijos imperija |
| Mirė | 1994 m. gruodžio 13 d. (85 metai)Maskva, Rusija |
| Titulas | Moterų didmeistrė (1976) |
| Pasaulio čempionas | Pasaulio moterų šachmatų čempionė (1956–1958) |

 **Olga Rubcova** (rus. *О́льга Рубцо́ва*, 1909 m. rugpjūčio 20 d. Maskvoje – 1994 m. gruodžio 13 d. ten pat) – šachmatininkė, ketvirtoji istorijoje moterų pasaulio šachmatų čempionė (1956–1958 m.). TSRS čempionė 1927, 1931, 1937 ir 1948 m. Pirmoji pasaulio moterų korespondencinių šachmatų čempionė (1968–1972 m.).
Moterų tarptautinė meistrė (1950 m.), moterų šachmatų didmeistrė (1976 m.), korespondencinių šachmatų tarptautinė meistrė (1973 m.).

Jaunystė
--------

Šachmatais žaisti išmokė tėvas, profesorius N. Rubcovas, pats šachmatininkas. Būdama 17-kos, „Komsomolskaja Pravda" laikraščio masiniame šachmatų turnyre (1926) tarp merginų užėmė pirmąją vietą.

Varžybos
--------

Nugalėjo pirmajame TSRS moterų šachmatų čempionate (1927), per 40 metų (1927–1967) dalyvavo dvidešimtyje TSRS moterų šachmatų čempionatų. Rezultatai sekantys: užėmė pirmąją vietą (1931, 1937 ir 1949 m.), trečiąją (1936, 1948, 1952 ir 1954 m.) pasidalijo 3–4 vietas – 1945 m. Be to, 1935 m. dėl TSRS čempionės vardo laimėjo mačą prieš O. Semionovą-Tian-Šanskają – 7 : 2 (+6, -1, =2). 1965 m. TSRS moterų šachmatų čempionate dalyvavo su dukterimi Jelena Rubcova (Jelena Fatalibekova). Tris kartus tapo Maskvos čempione (1947, 1950, 1953/54 – kartu su N. Voicik).
1957 m. žaidė prie 1-os lentos TSRS komandoje pirmojoje moterų šachmatų olimpiadoje, kur surinko 9½ taško iš 14.

Pasaulio moterų šachmatų čempionatas
------------------------------------

Dėl pasaulio čempionės titulo ji žaidė 1949–1950 m. turnyre ir dviejuose mačuose. Iškovojo pasaulio čempionės titulą 1956 m. ir už dvejų metų (1958 m.) jį prarado.

### Trijų mačas

O. Rubcova jau buvo 1955 m. Maskvoje laimėjusi kandidačių atrankos turnyrą (+13-2=4), kai FIDE nusprendė surengti mačą turnyrą, dėl pasaulio čempionės titulo, tarp jos ir pasaulio čempionės J. Bykovos bei buvusios čempionės L. Rudenko.
Dalyvės tarpusavyje žaidė 8 partijų mačus. Jau po pirmųjų ratų pradėjo ryškėti, kad pagrindinė kova vyks tarp O. Rubcovos ir J. Bykovos, nes L. Rudenko atsiliko. Iki 9-ojo rato nežymiai pirmavo J. Bykova, o antra buvo O. Rubcova. Po devintojo rato abi jos turėjo po lygiai taškų (5½). Bet po to, iki 14 rato, vėl pirmavo J. Bykova. Po 14-to rato rezultatas jau O. Rubcovos naudai 8½ prieš 8. Bet po kito rato, priešpaskutinio, abi vėl turėjo vienodai taškų – po 9.

| Žaidėjas | 01 | 02 | 03 | 04 | 05 | 06 | 07 | 08 | 09 | 10 | 11 | 12 | 13 | 14 | 15 | 16 | Taškai |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Olga Rubcova | ½ | 1 | 1½ | 2½ | 3 | 3 | 4 | 5 | 5½ | 5½ | 6½ | 6½ | 7½ | 8½ | 9 | 10 | 10 (+7,-3,=6) |
| Jelizaveta Bykova | 1 | 1½ | 2 | 2½ | 3½ | 4 | 4½ | 4½ | 5½ | 6 | 7 | 8 | 8 | 8 | 9 | 9½ | 9½ (+6,-3,=7) |
| Liudmila Rudenko | 0 | ½ | 1 | 1 | 1 | 2 | 2 | 2½ | 2½ | 3½ | 3½ | 3½ | 4½ | 4½ | 4½ | 4½ | 4½ (+3,-10,=3) |
|

Vis tik, paskutiniame rate O. Rubcova pelnė tašką ir pustaškiu aplenkė J. Bykovą. Nugalėjusi trijų žaidėjų mače turnyre (10 taškų)
, Olga Rubcova tapo ketvirtąja istorijoje pasaulio šachmatų čempione.

### Mačas-revanšas su J. Bykova

Mačas-revanšas vyko 1958 m. vasario 2 d. – kovo 14 d. Maskvoje. Šešiolikos partijų mačas pilnai sužaistas nebuvo – J. Bykovai, surinkus daugiau nei pusę taškų, jis pasibaigė jau po 14 partijų.

Po pirmųjų šešių partijų mačo rezultatas buvo O. Rubcovos naudai – 4 : 2. Jai, kad išlaikytų pasaulio čempionės titulą, iš likusių 10 partijų reikėjo surinkti tik 4 taškus.

Bet čia prasidėjo nesėkmės: nuo 7-tos partijos, ji pralaimėjo 6-ias partijas iš eilės ir mačo rezultatas tapo 4 : 8 jos nenaudai. J. Bykovai, kad susigrąžintų pasaulio čempionės titulą, iš 4 partijų būtų pakakę vienerių lygiųjų.
O. Rubcova dar bandė gelbėti mačą: laimėjo 13-ąją partiją, bet jau per vėlu – varžovė, baigusi lygiosiomis kitą partiją, pasiekė reikalingus 8½ taško, mačas baigėsi anksčiau laiko ir J. Bykova susigrąžino pasaulio čempionės titulą.

Korespondenciniai šachmatai
---------------------------

7-ojo dešimtmečio pabaigoje sėkmingai žaidė susirašinėjant: 1968–1972 m. vykusiame pirmajame moterų korespondencinių šachmatų čempionate tapo pirmąja pasaulio čempione. Antrajame čempionate (1972–1977 m.) kartu su L. Jakovleva pasidalijo 1–2 vietomis, bet dėl prastesnių papildomų rodiklių liko antra. Būdama TSRS komandos sudėtyje nugalėjo korespondencinių šachmatų komandiniame pasaulio čempionate (1969–1979 m.).

Kita veikla
-----------

1936 m. Olga Rubcova baigė Baumano vardo aukštąją technikos mokyklą. Ji, kaip ir tėvas, buvo liejininkystės inžinierė. Ji – penkių vaikų motina. Jauniausioji duktė, Jelena Rubcova (Fatalibekova), pasekė motinos pėdomis (Moterų šachmatų didmeistrė, SSRS čempionė (1974), žaidė pasaulio moterų šachmatų čempionato kandidačių pusfinalyje (1977)).

Šaltiniai
---------

1. 1 2 3   Шахматы. Энциклопедический словарь / гл. ред. А. Е. Карпов. – М.: Советская энциклопедия, 1990. – С. 342–343. – ISBN 5-85270-005-3
2. 1 2  „Olga Rubcova" (rusų). Nuoroda tikrinta 2020 spa. 8 d.. `{{cite web}}`: Patikrinkite date reikšmes: `|accessdate=` (pagalba)
3. ↑  „Olga Rubcova moterų šachmatų olimpiadoje" (anglų). Nuoroda tikrinta 2020 spa. 8 d.. `{{cite web}}`: Patikrinkite date reikšmes: `|accessdate=` (pagalba)
4. ↑  „1955 m. kandidačių turnyras Maskvoje" (anglų). Suarchyvuota iš originalo$1 $22002-08-23. Nuoroda tikrinta 2020 rugp. 10 d. `{{cite web}}`: Patikrinkite date reikšmes: `|accessdate=` (pagalba)CS1 priežiūra: netinkamas URL (link)
5. ↑  „1956 m. Trijų žaidėjų mačo dėl pasaulio čempionės vardo rezultatai" (anglų). Suarchyvuota iš originalo$1 $22003-03-08. Nuoroda tikrinta 2020 rugp. 10 d. `{{cite web}}`: Patikrinkite date reikšmes: `|accessdate=` (pagalba)CS1 priežiūra: netinkamas URL (link)
6. ↑  „Moterų pasaulio šachmatų čempionatai" (anglų). Suarchyvuota iš originalo$1 $22020-01-13. Nuoroda tikrinta 2020 spa. 8 d.. `{{cite web}}`: Patikrinkite date reikšmes: `|accessdate=` (pagalba)CS1 priežiūra: netinkamas URL (link)
7. ↑   Шахматы за 1956 г. Сборник, Составитель Е.И. Быкова. Москва: Физкультура и спорт, 1958. С. 110–112.
8. ↑   Шахматы за 1958–1959 г. Сборник. Москва: Физкультура и спорт, 1960. С. 11-13.
9. ↑   Шахматы. Энциклопедический словарь / гл. ред. А. Е. Карпов. – М.: Советская энциклопедия, 1990. – С. 420. – ISBN 5-85270-005-3

Nuorodos
--------

* Olga Rubcova
* Olgos Rubcovos biografija (en)
* Moterų pasaulio čempionės

| Sporto pozicijos |
| --- |
| Prieš tai:**Jelizaveta Bykova** | **Moterų pasaulio šachmatų čempionė**1956–1958 | Po to:**Jelizaveta Bykova** |

|  |  |  |
| --- | --- | --- |
| Prieš tai:**Nieko nebuvo** | **Moterų pasaulio korespondencinių šachmatų čempionė**1968–1972 | Po to:**Lora Jakovleva** |

|  |  |  |  |  |
| --- | --- | --- | --- | --- |
| 

| Ž • A • RPasaulio šachmatų čempionės |
| --- |
|  |
| FIDE | 
Vera Menčik (1927–1944) · Liudmila Rudenko (1950–1953) · Jelizaveta Bykova (1953–1956 ir 1958–1962) · Olga Rubcova (1956–1958) · Nona Gaprindašvili (1962–1978) · Maja Čiburdanidzė (1978–1991) · Sie Dziun (1991–1996) · Siuzana Polgar (1996–1999) · Sie Dziun (1999–2001) · Džu Čen (2001–2004) · Antoaneta Stefanova (2004–2006) · Siu Juhua (2006–2008) · Aleksandra Kosteniuk (2008–2010) · Hou Ifan (2010–2012; 2013-2015 ir 2016-) · Ana Ušenina (2012–2013)· Marija Muzyčiuk (2015–2016)· Tan Džunji (2017–2018)· Džju Vendžjin (2018–2020 )· |

 |